Na osnovu  člana 29 stav 2 Zakona o državnoj imovini  („Službeni list CG“ br. 21/09, 40/11, 23/25 i 160/25), člana 38 stav 1 tačka 9  Zakona o lokalnoj samoupravi („Službeni list CG“, br. 2/18, 34/19, 38/20, 50/22, 84/22, 81/25 i 98/25), člana 35  stav 1 tačka 9 i člana 38 stav 1 Statuta opštine Nikšić („Službeni list CG - Opštinski propisi“, br. 31/18, 21/23, 62/25 i 42/25) Skupština opštine Nikšić, na sjednici održanoj ________2026.godine, donijela je
ODLUKU

o prestanku važenja Odluke o  prodaji građevinskog zemljišta Popović Radovanu radi dokompletiranja urbanističke parcele broj  291 , u obuhvatu Detaljnog urbanističkog plana „Bistrica“-izmjene i dopune
Član1


Odluka o  prodaji građevinskog zemljišta Popović Radovanu radi dokompletiranja urbanističke parcele broj  291 , u obuhvatu Detaljnog urbanističkog plana „Bistrica“-izmjene i dopune ( „Službeni list CG- opštinski propisi“, broj 18/26) prestaje da važi danom stupanja na snagu ove odluke.  
Član 2
    
  Ova odluka stupa na snagu osmog dana od dana objavljivanja u „Službenom listu Crne        Gore- opštinski propisi“ .

Broj: 01-030-  

Nikšić, 
2026.godine
SKUPŠTINA OPŠTINE NIKŠIĆ

          








                 P R E D S J E D N I K

                                                                                                
              Milica Lalatović Žižić,s.r.
O b r a z l o ž e nj e
Pravni osnov za donošenje ove odluke je sadržan u članu 29 stav 2 Zakona o državnoj imovini imovini  („Službeni list CG“ br. 21/09, 40/11, 23/25 i 160/25) propisano je da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom.. 

Članom 38 stav 1 tačka 9 Zakona o lokalnoj samoupravi („Službeni list CG“, br. 2/18, 34/19, 38/20, 50/22, 84/22, 81/25 i 98/25) propisano je da Skupština raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina.  

Članom 35 stav 1 tačka  9 Statuta Opštine Nikšić („Službeni list CG - Opštinski propisi, br. 31/18, 21/23, 62/25 i 42/25) određeno je da Skupština raspolaže imovinom, a članom 38 stav 1 Statuta opštine Nikšić propisuje se koje akte Skupština donosi u vršenju poslova iz svog djelokruga.
Razlozi za donošenje

 Skupština opštine Nikšić je na sjednici održanoj dana 21. i 22. aprila 2026 godine donijela Odluku o  prodaji građevinskog zemljišta Popović Radovanu radi dokompletiranja urbanističke parcele broj  291 , u obuhvatu Detaljnog urbanističkog plana „Bistrica“-izmjene i dopune koja je objavljena u Službenom listu Crne Gore - opštinski propisi, broj 18/26. Predmet prenosa prava raspolaganja u skladu sa ovom Odlukom je zemljište ukupne površine 112 m2, označeno  katastarskom parcelom broj 1889/12, građevinska parcela površine 43 m2, katastarskom parcelom broj 1899/3, građevinska parcela površine 64 m2, katastarskom parcelom broj 1889/13, građevinska parcela površine 1 m2 i katastarskom parcelom broj 1899/5, građevinska parcela površine 4 m2,  upisane u „A“ listu lista nepokretnosti broj 787 KO Nikšić, kao svojina Države Crne Gore sa pravom raspolaganja opštine Nikšić. 

Katastarske parcele koje su predmet pomenute Odluke u površini od 112 m2 čine dio urbanističke parcele broj 291, ukupne površine 379 m2, na kojoj je predviđena izgradnja stambenog objekta spratnosti P+2+Pk.
Članom 3 stav 2 predmetne odluke određen je rok  od 60 dana od dana stupanja na snagu Odluke, u  kome  je Radovan Popović bio dužan uplatiti kupoprodajnu cijenu za predmetno zemljište. 

Nakon stupanja na snagu pomenute Odluke, Direkcija za imovinu je svojim aktom broj 10-032-87/25 od 12.05.2026. godine, dostavila istu Radovanu Popoviću i obavijestila ga o sadržini odluke, uslovima  i  rokovima plaćanja kao uslovu za zaključenje ugovora kao i pravnim posledicama nepoštovanja istih.

Nakon dostavljanja predmetne Odluke i obavještenja o obavezi uplate kupoprodajne cijene, Radovan Popović se obratio ovoj Direkciji molbom u kojoj navodi da se na zemljištu koje je predmet Odluke nalaze ostaci spomenika te da se pokrene postupak uklanjanja istih, nakon čega bi isti uplatio utvrđenu kupoprodajnu cijenu.
Postupajući po dostavljenom aktu, službenci Direkcije za imovinu je izašao na lice mjesta kojom prilikom je utvrdio da se predmetni spomenik ne nalazi na katastarskoj parceli koja je predmet Odluke, već je od istih udaljen 20-30 m i nalazi se na katastarskoj parceli broj 1889/3 koja je u svojini Države Crne Gore sa pravom raspolaganja Vlade Crne Gore i upravljanjem Centra za socijalni rad  za opštine Nikšić, Pližine i Šavnik. O ovim činjenicama i okolnostima je upoznat Popović Radovan.

S obzirom na činjenicu da imenovani nije postupio u skladu sa odredbama Odluke kao ni  po dostavljenom mu dopisu Direkcije za imovinu, odnosno nije platio naknadu za građevinsko zemljište, a samim tim nije ni pristupio zaključenju ugovora, to se pristupilo izradi ove Odluke.

 Sa svega iznesenog predlažemo da Skupština opštine Nikšić usvoji predlog Odluke o prestanku važenja Odluke o  prodaji građevinskog zemljišta Popović Radovanu radi dokompletiranja urbanističke parcele broj  291 , u obuhvatu Detaljnog urbanističkog plana „Bistrica“-izmjene i dopune. 
      







DIREKCIJA ZA IMOVINU

DIREKTOR

